Kohtunik Hannes Olev

Harju Maakohus

[hannes.olev@kohus.ee](mailto:hannes.olev@kohus.ee)

11.12.2024 nr. 3-9.2/58-2

Teadmiseks:

Kauri Rattus

Pankrotihaldur

[kauri.rattus@gmail.com](mailto:kauri.rattus@gmail.com)

Signe Viimsalu

Maksejõuetuse teenistuse juhataja

[signe.viimsalu@konkurentsiamet.ee](mailto:info@konkurentsiamet.ee)

**Kutsekogu juhatuse teade tsiviilasjas 2-13-40291**

Auväärt kohtunik Hannes Olev

Maksejõuetuse teenistuse juhataja esitas 7.08.2024 ja 11.10.2024 Kohtutäiturite ja Pankrotihaldurite Koja kutsekogu juhatusele teated, milles palus võtta menetlusse pankrotihaldur Kauri Rattuse kutsetegevus tsiviilasjas 2-13-40291 toimuvas pankrotimenetluses. Teenistuse juhataja tõi välja kokkuvõtvalt järgmise:

1. pankrotihaldur Kauri Rattusel puudus ja puudub süsteemselt peetud terviklik toimik;
2. pankrotihaldur ei ole vormistanud otsust pankrotivara Künnapuu tänav 9 enampakkumise alghinna määramise kohta;
3. pankrotihaldur on võtnud pankrotivõlgniku pangakontolt sularaha teadmata põhjusel ja alusel;
4. pankrotihaldur ei ole pakkunud võlgnikule kohustustest vabastamise menetluse võimalust;
5. pankrotihaldur ei ole õigeaegselt vastanud pankrotivõlgniku ega maksejõuetuse teenistuse juhataja järelepärimistele;
6. pankrotimenetluses on kõik nõuded rahuldatud juba 2020. aasta kevadel.

Kutsekogu juhatus kuulas 30.10.2024 koosolekul ära pankrotihaldur Kauri Rattuse selgitused ja tutvus pankrotihalduri 18.11.2024 kohtule ja võlgniku esindajale antud kirjalike selgitustega. Võttes arvesse halduri selgitusi ning arvestades, et etteheited on seotud käimasoleva pankrotimenetlusega sisuliselt, jäeti haldusjärelevalve menetlus algatamata ning kutsekogu juhatuse hinnangul on põhjendatud järelevalvet teostama esmalt kohus. Sama tulemuseni jõutaks kutsekogu juhatuse hinnangul ka PankrS § 71 lg 8 alusel.

Juhatus märkis ka, et pankrotivõlgniku pangakontolt sularaha väljavõtmise episoodist on möödunud 10 aastat, mistõttu on see võimaliku distsiplinaarsüüteo tuvastamiseks ja asjakohasel juhul karistuse määramiseks aegunud (PankrS § 71 lg 11).

Lugupidamisega

*/allkirjastatud digitaalselt/*

Maarja Roht

Kutsekogu juhatuse esimees

Jaan Lõõnik, 6464619, [jaan.loonik@kpkoda.ee](mailto:jaan.loonik@kpkoda.ee)